Case ID: 1225878
Sentence 2: İbtidai istintaq zamanı dindirilmiş və məhkəmə zamanı ifadəsi elan edilmiş Təqsirləndirilən şəxs göstərmişdir ki, 2019-cu ilin oktyabr ayında Salyan rayonuna getmişdir; belə ki, arvadı X6 rayonundan olduğu üçün onlar tez-tez ora gedib-gəlmişlər; həmin ərəfələrdə orada bir nəfər şəxslə tanış olmuş, həmin şəxsə hər kəs “Kama” deyə müraciət etmişdir; onun yanında Nazim adlı şəxs də işləmiş, onlar Salyan bazarında meyvə-tərəvəz satışı ilə məşğul olmuşlar; bir neçə dəfə Kamadan meyvə aldıqdan sonraaralarında müəyyən münasibət yaranmışdır; bir dəfə söhbət əsnasında Kamaya narkotik vasitə heroin istifadə etdiyini söyləşmiş və özü üçün heroin tapa biləcəyini ondan soruşmuşdur; Kama bir neçə tanışından bu barədə maraqlanacağını və əgər tapsa xəbər edəcəyini söyləmişdir; bir neçə saatdan sonra Kamanın yanına getdikdə o, heroin tapdığını və qramının 40 manata satıldığını bildirmişdir; həmin şəxs ilə razılaşmış və bunun üçün ona 1700 manat pul vermişdir; Kama pulu aldıqdan sonra danışıb daha ucuz qiymətə daha çox narkotik vasitə heroin alacağını bildirmişdir; bundan bir neçə gün sonra Kamanın işlədiyi yerə getmiş və onun orada olmadığını görmüşdür; onun dostu Nazimə yaxınlaşmış və ona olanlar barədə danışmışdır; Nazim məsələdən xəbərinin olduğunu Kamanın tutulduğunu, lakin narkotik vasitə almaq üçün ona göstəriş verdiyini bildirmişdir; dəqiq xatrılamadığı sayda bükümləri ona vermiş və həmin bükümlərin içərisində narkotik vasitə heroin, narkotik vasitə tiryək və psixotrop maddə metamfetamin olduğunu söyləmişdir; ondan sadəcə heroin istədiyini bildirdikdə verdiyi əlavə şeylərdən də istifadə etməyini, məsləhətli olduğunu və xoşuna gələcəyini bildirmişdir; bundan sonra ondan həmin bükümləri almış və oradan uzaqlaşmış, bundan sonra Bakıya qayıtmışdır; həmin bükümlərdən sadəcə heroindən istifadə etmişdir; qalan bükümləri yaşadığı ünvan 2-də mətbəxdə dolabın içərisində gizlətmişdir; xx xxxxxx 2019-cu il tarixdə saat 17 radələrində dükana getmək üçün evdən çıxmışdır; bir qədər getdikdən sonra bir neçə nəfər mülki geyimli, lakin üzərilərində polis jiletləri olan şəxslər ona yaxınlaşmışlar; onlar xidməti vəsiqlərini göstərib özlərini təqdim etmişlər; həmin şəxslər Azərbaycan Respublikası Daxili İşlər Nazirliyinin Baş Narkotiklərlə Mübarizə İdarəsinin əməkdaşları olduqlarını bildirmiş və özünü təqdim etməyini istəmişlər; öz anket məlumatlarını bildirmiş və bundan sonra əməliyyat-axtarış tədbirlərinin keçirilməsi barədə qərarla tanış etmişlər; daha sonra polis əməkdaşları izah etmişlər ki, özü mütəmadi olaraq Abşeron rayonu ərazisində narkotik vasitə olan heroini, tiryəki və psixotrop maddə olan metamfetamini əldə edib üzərimdə gəzdirməkdə, satışı ilə məşğul olmaqda və yaşadığı evdə saxlamaq şübhəlidir; polis əməkdaşları üzərində nə əşya varsa təqdim etməsini təklif etmiş, özü əynində olan tünd göy rəngli cins şalvarının sağ yan cibindən bir ədəd şəffaf polietilen bükümü çıxararaq həmin bükümün içərisindəki maddənin narkotik vasitə heroin olmasını bildirdikdən sonra həmin bükümü əynindəki şalvarının sağ yan cibinə qoyub qonşuların bu halı görmələrini istəmədiyi üçün xahiş tədbirin yaşadığı ünvanda davam etdirilməsini xahiş etmişdir; polis əməkdaşları xahişini nəzərə almış və yaşadığı ünvana yollanmışlar; oraya çatdıqda etiraz etməyərək tədbir iştirakçılarını yaşadığı ünvana dəvət etmişdir; onlar həyətə daxil olduqdan sonra polis əməkdaşları bir daha ondan üzərində nə əşya varsa təqdim etməyini bildirmiş, o əynində olan qara rəngli qış gödəkçəsinin sol yan cibindən iki ədəd siqaret qutusunu, bir ədəd mobil telefonu, üç ədəd açarı, əynimdə olan tünd göy rəngli cins şalvarının sağ yan cibindən bir ədəd şəffaf polietilen bükümü, əynimdə olan tünd göy rəngli cins şalvarının sol arxa cibindən özünə məxsus şəxsiyyət vəsiqəsini çıxarıb tədbir iştirakçılarına təqdim edərək təqdim etdiyi bükümdə olan maddə narkotik vasitə olan heroin olduğunu bildirmişlər; polis əməkdaşları həmin bükümü açmış və içərisinə baxdıqdan sonra zərfə qoyaraq möhürləmişlər; polis əməkdaşları kimi özü də həmin zərfin üzərinə imza etmişdir; təqdim etdiyi iki ədəd siqaret qutusu, üç ədəd açarı özünə qaytarmış, şəxsiyyət vəsiqəsi və mobil telefonun isə iş üçün əhəmiyyət kəsb etdiyini bildirirək götürmüşlər; bundan sonra onun üzərinə baxış keçirilmişdir; baxış zamanı əlavə əşya və predmetlər aşkar olunmamış və götürülməmişdir; şifahi sorğu zamanı yaşadığı evdə özünə məxsus narkotik vasitələr və psixotrop maddələr olduğunu bildirmişdir; yaşadığı evə və həyətyanı sahəsinə baxış keçirilməsinə etiraz etməmişdir; tədbir iştirakçılarını yaşadığı evə dəvət etmişdir; mətbəxdə yerləşən dolabın alt gözündən bir ədəd dəmir qabı və bir ədəd elektron tərəzini tədbir iştirakçılarına təqdim etmişdir; polis əməkdaşları həmin dəmir qabı açmış və oradan dörd ədəd şəffaf polietilen bükümdə narkotik vasitə heroini, doqquz ədəd şəffaf polietilen bükümdə narkotik vasitə tiryəki və dörd ədəd şəffaf polietilen bükümdə psixotrop maddə metamfetamini götürmüşlər; həmin on yeddi ədəd şəffaf polietilen bükümlər dəmir qaba qoyularaq bir ədəd elektron tərəzi ilə birlikdə bir ədəd zərfdə qablaşdırılaraq zərfə qoyulmuş və möhürlənmiş, polis əməkdaşlarızərfi imzalamışlar; sonra evə baxış keçirilmiş və baxış zamanı evdən əlavə əşya və predmetlər aşkar olunmamış və götürülməmişdir; bundan sonra onlar Baş Narkotiklərlə Mübarizə İdarəsinə yollanmışlar; oraya gəldikdə hüquqlarının müdafiə edilməsi məqsədi ilə vəkil təyin edilmiş və vəkilin iştirakı ilə protokol tərtib edilmişdir; heç bir etirazı olmadığı üçün həmin protokolu imzalamışdır.